The Universal Want
The Universal Want – penktasis britų roko grupės „Doves“ studijinis albumas, išleistas 2020 m. rugsėjo 11 d. Tai – pirmasis grupės albumas per vienuoliką metų, nuo 2009 m. išleisto „Kingdom of Rust“ bei pirmasis, išleistas po atsikūrimo. Jam pristatyti išleisti trys singlai: „Carousels“, „Prisoners“ ir „Cathedrals of the Mind“. Albumas susilaukė teigiamų kritikų įvertinimų ir buvo komerciškai sėkmingas, debiutuojant pirmojoje Jungtinės Karalystės albumų reitingo vietoje ir tampant trečiuoju grupės įrašu, pasiekusiu šią viršūnę.